Автор: Пламена Николова 09:50 / 16.07.2018 Коментари (10) 11864
Уникалният Пламен Любенов от Варна, победител в "България търси талант" за 2016 г. , постигна нов рекорд в своя живот, съобщи самият той за Varna24.bg.
Той изкачи на ръце стъпалата на връх Шипка, за да се наслади на невероятната гледка, с което за пореден път доказа, че за силата на човешкия дух и воля няма невъзможни неща.
"Сбъднах още една своя мечта", сподели Пламен, с който ви запознахме неотдавна отблизо.
Втората сбъдната мечта, да си намери работа, е също факт. След публикация на Varna24.bg Пламен откри много нови симпатизанти и съмишленици. Един от тях е бизнесмен от Варна, който предложи на младежа да му оборудва работно място у дома, за да не се налага да пътува, и Пламен да се грижи за видеонаблюдението във фирмата.
Упоритото и чаровно момче, на което всички се възхищават, днес навършва 24 години.
Екипът на Varna24.bg му желае много здраве, обич и късмет, още много успехи и сбъднати мечти!
Как се покорява връх Шипка на ръце-вижте във видеото!
......с този дух и тази воля ти не си инвалид,а личност достойна за уважение.Инвалидите сме ние.....Успех моето момче!Голям си !
Браво на младото момче има силен дух дар жив и здрав да може да покорява и други върхове и най вече този на живота в Балгария ,в който се сблъскват всеки ден инвалидите в нашата държава .
Така като те гледам сигурно само с кола си качвал,забелязали,че момчето е без крака?!
Прекланям се пред високия дух на този младеж!
Честит рожден ден на невероятния младеж! Браво!
Жив и здрав и още много сбъднати мечти!!!
Браво момче, страхотен си!
Той е Герой, и днеска дори има рожден ден, така че нека му е честит и да бъде жив, здрав и да постига всичко, което поиска!